text: Jeg vil vinde Melodi Grand Prix
  20 februar 2017 kl. 16.57
  Jeanette Bonde fra Kolding ser med spænding frem til lørdag. Her stiller hun op med sangen Hurricane til Melodi Grand Prix i Herning. Og forventningerne er store.
  På lørdag bliver det afgjort, hvem der skal repræsentere Danmark ved det Europæiske Melodi Grand Prix, som holdes i Ukraine senere på året.
  Jeanette Bonde, Grand Prix-deltager med sangen "Hurricane", Kolding: "Jeg har glædet mig sindsygt meget til at kunne fortælle verden om den her sang."
  Blandt dem der skal synge om sejren på lørdag er en spændt Jeanette Bonde fra Kolding.
  I de her dage er hun igang med den allersidste finpudsning i et studie i Århus, for på lørdag gælder det Boksen i Herning, og 30 årige Jeanette Bonde kan mærke den store dag nærmer sig med hastige skridt.　
  Jeannette Bondes sang Hurricane blev sammen med de øvrige Grand Prix sange mandag offentliggjort, og det har bare været med til at få spændingen til at stige endnu mere.
  - Jeg har glædet mig sindsygt meget til at kunne fortælle verden om den her sang, fortæller en glad Jeanette Bonde.
  For den musikglade koldinggenser, så er det et skridt ud i rampelyset, for selvom hun har arbejdet med musik i mange år, så er det første gang hun optræder som solist, og nu håber hun at nå helt til tops.
  - Musik er en måde at kommunikere på, og jeg elsker alt det, som det kan udtrykke af følelser, siger Jeanette Bonde.
  Drømmen om det store gennembrud har været der lige siden barndommen i Kolding, derfor er det helt perfekt, at sangen bliver en af de 10, der kan stemmes på.
  Jeanette Bonde, Grand Prix- deltager med sangen "Hurricane", Kolding: "Musik er en måde at kommunikere på, og jeg elsker alt det, som det kan udtrykke af følelser."
  Men bookmakernes bud på, hvordan det kommer til at gå dem, holder hun sig fra.
  - Jeg har tænkt mig at holde fokus på min sang, og ikke tænke på andet, siger Jeanette Bonde.
  